32006R1799
L 341/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 1799/2006 НА КОМИСИЯТА
от 6 декември 2006 година
за изменение на Регламент (EО) № 26/2004 относно регистъра на риболовния флот на Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 2371/2002 на Съвета от 20 декември 2002 г. за опазване и устойчивата експлоатация на рибните ресурси в рамките на общата политика в областта на рибарството (1), и по-специално член 15, параграфи 3 и 4 от него,
като има предвид, че:
(1)
Регламент (EО) № 26/2004 на Комисията от 30 декември 2003 г. относно регистъра на риболовния флот на Общността (2) определя, inter alia, датите на преброяването на флота, кодовете на риболовните съоръжения и кодовете на публичната помощ.
(2)
Необходимо е да се определят датите на преброяването за новите държави-членки, които ще се присъединят към Европейския съюз, така че те да могат да спазят разпоредбите на Регламент (EО) № 26/2004.
(3)
С оглед по-добре да се идентифицират онези съдове, които извършат индивидуални или дребномащабни риболовни дейности, е необходимо да се въведе по-точно разграничаване между различните риболовни съоръжения.
(4)
С оглед да се наблюдава прилагането на член 25, параграфи 3 и 4 от Регламент (EО) № 1198/2006 на Съвета от 27 юли 2006 г. относно Европейския фонд за рибарство (3), е необходимо да се въведат нови кодове за съобщаване при подмяна на двигатели с публична помощ.
(5)
Следователно Регламент (EО) № 26/2004 следва съответно да бъде изменен.
(6)
Мерките, предвидени в настоящия регламент, са в съответствие със становището на Комитета по рибарство и аквакултури,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (EО) № 26/2004 се изменя в съответствие с приложението към настоящия регламент.
Член 2
Настоящия регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 декември 2006 година.